Materialije
kopěrowanska předłoha
barbojta transparentna papjera abo jasnowidne wobalki (Klarsichthüllen)
barbjenčki
štryčk
lěpk
nožicy
wukałanska jehła (Prickelnadel)
podłoha (Unterlage) za wukałanje
Přihot
Předłohu na sylnišu papjeru wućišćeć. Wutřihajće kruh z kartona (wobrys za nawočowu škleńcu) we wulkosći wonkowneje linije nawočow.
Přispomnjenje
Z tajkej wosebitej wukałanskej jehłu (Prickelnadel) je za někotre dźěći lóšo, dźěrku w jednej formje wukałnyć, hač ju z nožicami wutřihać. Nimo toho so kóžda barbojta transparentna papjera za nawočowe škleńcy njehodźi, dokelž njeje wjele widźeć. Tohodla je lěpje swětłu transparentnu papjeru wužiwać abo nawočowe škleńcy z pisanych jasnowidnych wobalkow wutřihać.
Přewjedźenje
Kóžde dźěćo wutřiha wobě nawočowej formje. Nawočowe škleńcy wukałaja dźěći z wotpowědnej jehłu podłu dypkateje linije. Potom wumoluja jednu formu abo wuhotuja ju z mustrami. Tamna forma wostanje běła. Nětko rysuja dźěći dwójce na barbojtu transparentnu papjeru wobrys koła (přihotowana šablona) a wobě kole za nawočowe škleńcy wutřihaja. Škleńcy zlěpja najprjedy na běłe nawoči. Potom połoža dźěći wobaj dźělej nawočow na so a zlěpja jej hromadźe. Na kóncu přičini so na kromomaj štryčk a dźěći sadźa sej barbojte nawoči na nós.
Při paslenju barbojtych nawočow spěchujeće drobnu motoriku dźěći, dokelž zwučuja wone z nožicami a wukałanskej jehłu wobchadźeć. Nimo toho čini wjeselo, swět w hinašich barbach widźeć.
slv_Latn ces_Latn szl_Latn gaz_Latn slk_Latn kea_Latn szl_Latn fon_Latn slv_Latn ces_Latn szl_Latn hrv_Latn szl_Latn umb_Latn szl_Latn ces_Latn